

**BILJEŠKE uz godišnje financijsko izvješće DV Grigor Vitez**

**za razdoblje 01.01.2024. – 31.12.2024.**

**Obrazac PR-RAS**

**Šifra 6361 i šifra 6362** Tekuće (16.338,40€) i kapitalne (2.000,00€) pomoći proračunskim korisnicima iz proračuna koji im nije nadležan doznačene su u ukupnom iznosu 18.338,40 € od strane Ministarstva znanosti i obrazovanja.

Od toga za 173 predškolske djece uplaćeno je 4.982,40€, a za 22 djece s teškoćama u razvoju 13.356,00€.

**Šifra 6526** Prihodi od pristojbi po posebnim propisima/ostali nespomenuti prihodi Ukupno je primljeno 522.153,57€ od uplata roditelja za boravak djece u vrtiću – sufinanciranje cijene usluga boravka djece u vrtiću.

**Šifra 6341** (tekuće pomoći od izvanproračunskih korisnika) – primljeno je 1.092,76€ refundacije HZZO-a za usluge medicine rada.

**Šifra 6615** Prihodi od pruženih usluga

Ukupno je primljeno 8.388,85€ od najma sportskih dvorana na tri lokacije.

**Šifra 6631** Tekuće donacije

Uplata tekućih donacija u iznosu 22.992,33€ odnosi se na donaciju Turističke zajednice za sudjelovanje na dječjem fašniku te donaciju raznog materijala za rad odgojnih skupina od strane Lusha. U 2024. primljena je veća donacija tvrtke Lush od uobičajene što je dovelo do uvećanja ovih prihoda za 180% u odnosu na 2023. godinu.

**Šifra 6632** Kapitalne donacije

Odnosi se na donaciju 10 računala od strane Privredne banke u ukupnom iznosu 1.500,00€.

**Šifra 6711** Prihodi iz nadležnog proračuna za financiranje rashoda poslovanja.

U 2024. godini iznose 3.048.469,04€. Sadrže prihode za financiranje najvećeg dijela rashoda za zaposlene i prihode za fiskalnu održivost vrtića. Povećani su u odnosu na 2023.godinu zbog povećanja osnovice i povećanja koeficijenata za izračun plaće. Samim time povećao se i iznos materijalnih prava.

31.12.2024.g. u vrtiću je zaposleno 155 radnika.

Financirani su i troškovi dijela energije, uredskog materijala te računalni troškovi za aplikaciju Okitoki.

**Šifra 6712** Prihodi iz nadležnog proračuna za finaniranje rashoda za nabavu nefinancijske imovine.

Prihod u iznosu 28.610,55€ za nabavu logopedskog aparata, sprava za dječja igrališta te raznih uređaja.

**Šifra 311** Plaće (bruto)

Rashod za bruto plaće u 2024.godini iznosi 2.123.401,24€. Iznos je veći nego u 2023.godini zbog većeg osnovice i većeg koeficijenta za obračun plaće.

Od 1.1.2024. osnovica za plaću iznosila je 550€ što je 50€ više od osnovice u 2023.godini, a od 1.10.2024. osnovica iznosi 660€.

Od 1.10.2024. povećani su i koeficijenti za obračun plaće.

Od 1.9.2023.godine isplaćuje se naknada za prekovremeni rad (3113) te čini dio ovog rashoda.

**Šifra 312** Ostali rashodi za zaposlene.

U 2024.godini iznose 425.925,06€. 37% ostalih rashoda za zaposlene odnosi se na troškove prehrane, 18% na troškove otpremnina, 13% odnosi se na troškove božićnice, 9%na jubilarne nagrade, 11% na troškove regresa te preostalih 12% odnosi se na ostale naknade.

U ukupnom iznosu veći su od istih rashoda 2023.godine zbog povećanja osnovice.

**Šifra 313** Doprinosi na plaće

Iznose 335.649,12€, veći su u odnosu na 2023.godinu sukladno povećanju bruto plaće i povećanju broja djelatnika.

**Šifra 3211** Službena putovanja

Iznose 3.060,30€, sastoje se od odlazaka odgajatelja i stručno tima na razne seminare, usavršavanja i izlaganja na skupovima, odlazak ravnateljice na stručni skup ravnatelja.

Rashod je veći za 130% u odnosu na 2023.godinu zbog potrebe za stalnim usavršavanjem radnika.

**Šifra 3212** Naknada za prijevoz, za rad na terenu i odvojeni život

Iznosi 104.239,99€. Veći je od naknade za 2023. zbog većeg broja djelatnika te otvaranja još jednog objekta na udaljenoj lokaciji.

**Šifra 3213** Stručno usavršavanje zaposlenika

Iznose 8.604,16€ i sastoje se od raznih usavršavanja odgojitelja, stručnog tima i uprave vrtića kao što su razna usavršavanju u odgoju djece s teškoćama u razvoju te higijenski minimumi, osbosobljavanje za rad na siguran način i sl.

**Šifra 3214** Ostale naknade troškova zaposlenima

Iznose 656,00€ te se odnose na korištenje privatnog automobila u službene svrhe za obilazak udaljenih objekata u Pavučnjaku, Galgovu i od 2024.godine u Molvicama.

**Šifra 3221** Uredski materijal i ostali materijalni rashodi

Iznose 86.578,60€ i sastoje se od potrošnog materijala za odgojne skupine, uredskog materijala za administrativne poslove, literaturu, a najvećim dijelom materijal i sredstva za održavanje.

Veći su u odnosu na 2023.godinu zbog velike donacije potrošnog materijala te povećanja cijena uredskog materijala i materijala za čišćenje u odnosu na 2023.godinu.

**Šifra 3222** Materijal i sirovine

Iznose 223.364,05€ odnosi se na nabavu namirnica. Zbog stalnog rasta cijene namirnica i zbog jednog dodatnog objekta iznos je 14% veći nego u 2023.godini.

**Šifra 3223** Energija

Iznosi 55.429,50€ od čega se 66% sastoji od rashoda za električnu energiju, 26% na plina i 8% na gorivo za automobile.

Iznos je veći za 49% zbog povećanja cijena energenata te veće potrošnje zbog novog objekta.

**Šifra 3224** Materijal i dijelovi za tekuće i investicijsko održavanje

Iznose 11.034,31€ i odnose se na razni materijal potreban domarima za održavanje objekata i opreme. Rashod je veći u odnosu na 2023.godinu za 49% zbog većih cijena i dodatnog novog objekta.

**Šifra 3225** Sitni inventar i auto gume

Ukupno iznosi 21.378,43€. Nabavljene su najvećim dijelom didaktičke igračke za odgojne skupine.

Rashod je veći za 199% u odnosu na 2023.godinu zbog veće nabavke didaktičkih igračaka zbog otvaranja novog objekta.

**Šifra 3227** Službena, radna i zaštitna odjeća i obuća

Iznosi 4.432,60€, nabavljena je radna odjeća za sve djelatnike te radna obuća za dio djelatnika.

Rashod je manji za 26% iz razloga što je radna obuća za sve djelatnike nabavljena u 2023.godini, a u 2024.godini samo za dio prema Pravilniku o zaštiti na radu.

**Šifra 3231** Usluge telefona, pošte i prijevoza

Iznose 5.884,43€, 86% odnosi se na troškove telefona, a manji dio na poštu i prijevoz.

**Šifra 3232** Usluge tekućeg i investicijskog održavanja

Iznose 88.466,80€. Uz redovno tekuće i investicijsko održavanje tu je sadržan trošak rekonstrukcije dječjeg igrališta u objektima u Sudnikovoj ulici i Kladju, sanacija krova i terase u Galgovu.

Šifra 3233 Usluge promidžbe i informiranja

Iznose 410€ i odnose se na izradu plakata i pozivnica za proslavu 70 godina predškolskog obrazovanja u Samoboru.

**Šifra 3234** Komunalne usluge

Iznose 29.308,73€ od čega je 38% trošak vode, 25% odvoz otpada, 22% se odnosi na pražnjenje sabirnih jama, a preostalih 15% na dimnjačarske usluge i usluge deratizacije i dezinsekcije.

Rashod je veći za 35% u odnosu na 2023.godinu zbog jednog dodatnog novog objekta.

**Šifra 3235** Zakupnine i najamnine

Iznose 2.934,69€ i odnose se na najamninu za poslovne prostore te najam printera.

**Šifra 3236** Zdravstvene i veterinarske usluge

Iznose 11.920,96€ i najvećim dijelom odnose se na obavezne zdravstvene preglede djelatnika.

**Šifra 3237** Intelektualne i osobne usluge

Iznose 11.673,80€ i sastoje se od troškove odvjetnika, naknade prema ugovoru za zaštitu na radu i sl.

Rashod je veći u odnosu na 2023.godinu zbog većih troškova odvjetnika.

**Šifra 3238** Računalne usluge

Iznose 18.835,14€, sastoji od troškova Okitoki aplikacije, troškove održavanja programa, održavanje web stranice te Fininog servisa.

Troškovi održavanja programa povećali su se zbog dodatnog programa vezanog uz obaveznog uvođenja i-transparentnosti.

**Šifra 3239** Ostale usluge

Iznose 7.999,10€ sastoje se od troškova pranja automobila, registracije vozila, čuvanja imovine i ostalih usluga. Iznos je veći nego u 2023.godini zbog dodatnih troškova oko otvaranja novog objekta.

**Šifra 3291** Naknade za rad predstavničkih i izvršnih tijela, povjerenstva i sl.

Iznose 2.891,94€ i odnose se na naknadu za održane sjednice Upravnog vijeća u 2024.godini.

**Šifra 3292** Premije osiguranja

Iznose 6.935,75€, i sastoje se od osiguranja od odgovornosti, lom stakla, požar, provalna krađa i osiguranja djelatnika.

**Šifra 3293** Reprezentacija

Iznosi 2.984,73€ i sastoji se od troškova nastalih prilikom otvorenja novog objekta.

**Šifra 3295** Pristojbe i naknade

Iznose 8.678,95€, sastoje se najvećim dijelom od naknade poslodavca zbog nezapošljavanje osoba s invaliditetom.

**Šifra 3299** Ostali nespomenuti rashodi poslovanja

Iznose 1.062,26€, sastoje se od naknade Fini za e-paket, troškova za ukrasno bilje i sl.

**Šifra 3431** Bankarske usluge i usluge platnog prometa

Iznose 2.711,68€ i sastoje se od naknade RBA banci za održavanje računa.

**Šifra 3433** Zatezne kamate.

Plaćene su zatezne kamate u iznosu 13,81€ Poreznoj upravi.

**Šifra 4221** Uredska oprema i namještaj

Iznosi 6.433,23€, sastoji se od nabave računala,printera, laptopa, ormara, stola, stolica.

**Šifra 4222** Komunikacijska oprema

Odnosi se na nabavu telefona za novi objekt i iznosi 290,00€.

**Šifra 4223** Oprema za održavanje i zaštitu

Iznosi 7.825,00€ i sastoji se od zamjene dotrajalih klima uređaja novima.

**Šifra 4226** Sportska i glazbena oprema

Iznosi 41.946,25€, sastoji se od nabave sprava za igrališta (ljuljačke, pješčanici).

**Šifra 4227** Uređaji, strojevi i oprema za ostale namjene

Iznosi 36.965,38€ i odnosi se na nabavu opreme kao što su zamrzivač, perilice, aparat za evidenciju radnog vremena, aparat za logopeda, stroj za rezanje kruha, i sl.

**Obrazac BILANCA**

**Šifra 0221** Uredska oprema i namještaj

Povećanje u iznosu 6.433,23€ odnosi se na nabavu računala, pisača, laptopa, uredskih stolica.

**Šifra 0222** Komunikacijska oprema

Povećanje u iznosu 290€ odnosi se na nabavu telefonskih uređaja za novi objekt.

**Šifra 0223** Oprema za održavanje i zaštitu

Povećanje u iznosu 7825,00€ odnosi se na nabavu novih klima uređaja.

**Šifra 0226** Sportska i glazbena oprema

Povećanje u iznosu 69.867,69€ odnosi se na nabavu sprava za dječja igrališta.

**Šifra 0227** Uređaji, strojevi i oprema za ostale namjene

Povečanje u iznosu 138.095,43€ se najvećim dijelom odnosi na opremanje novog objekta u Molvicama.

**Šifra 129** Ostala potraživanja

Iznose 1.031,96€, odnose se na potraživanja refundacije bolovanja od HZZO-a.

**Šifra 165** Potraživanja za pristojbe po posebnim propisima

Iznose 14.997,14€ i odnose se na potraživanje za sufinanciranje cijene boravka djece u vrtiću.

Manja su za 22% u odnosu na 2023.godinu.

**Šifra 167** Potraživanja proračunskih korisnika za sredstva uplaćena u nadležni proračun

Iznose 27.253,77€ što je 20% manje u odnosu na 2023.godinu jer je na 31.12.2024. manji iznos nedospjelih računa dobavljača nego na 31.12.2023.godine.

**Šifra 169** Ispravak vrijednosti potraživanja

Iznosi 7.317,24€, obračunati ispravak vrijednosti potraživanja za 2024.godinu je 616,55€.

**Šifra 193** Kontinuirani rashodi budućih razdoblja

Iznose 308.444,36€, odnose se na plaću, doprinose na plaću i ostale naknade za prosinac 2024.

Obveza je nastala u prosincu, a rashod će biti evidentiran u siječnju 2025.godine.

**Šifra 231** Obveze za zaposlene

Iznose 298.827,74€ i odnose se na plaću za prosinac 2024.godine koja dospijeva u 2025.godini.

**Šifra 232** Obveze za materijalne rashode

Iznose 41.743,68€. To je ukupan iznos otvorenih računa prema dobavljačima, svi računi su nedospjeli.

**Šifra 24** Obveze za nabavu nefinancijske imovine

Iznosi 24.419,00€ i odnosi se na otvorene nedospjele račune prema dobavljačima za nabavu sprave za igralište, aparata za evidenciju radnog vremena te perilice rublja.

**Šifra 239** Ostale tekuće obveze

Iznose 1.031,96€ i odnose se na obveze za povrat u proračun naknade za bolovanje na teret HZZO-a nakon što primimo refundaciju od HZZO-a.

**Šifra 99** Izvanbilančni zapisi

Iznose 11.360,55 kao i u 2023.godini. Odnose se na bjanko zadužnicu HEP-a koja je primljena kao jamstvo za uredno ispunjenje ugovora za isporuku električne energije.

Dječji vrtić Grigor Vitez nema ugovornih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i sl.).

**Obrazac P-VRIO**

Obujam proizvedene dugotrajne imovine povećao se za 129.051,49€, a sitni inventar i auto gume za 11.487,88 što ukupno iznosi 140.539,37€ na temelju Odluke o prijenosu nefinancijske imovine Grada Samobora prilikom otvaranja novog objekta.

Obujam proizvedene dugotrajne imovine smanjio se za 1.164,09€ na temelju Odluke o rashodovanju nefinancijske imovine za 2024.godinu.

**Obrazac Izvještaj o obvezama**

Stanje obveza na dan 31.12.2024. je 366.362,65€ od čega je sve nedospjelo.

* Nedospjela plaća za prosinac iznosi 308.444,36€
* Obveze za materijalne rashode 32.467,33 €
* Obveze za nabavu nefinancijske imovine 24.419,00€
* Međusobne obveze proračunskih korisnika iznose 1.031,96€ o odnose se na obveze za povrat u proračun sredstava koje refundira HZZO (nakande za bolovanje iznad 42 dana).

Na dan 31.12.2024. nema dospjelih obveza.

Stanje nenaplaćenih potraživanja:

* od roditelja 14.997,14€

Broj zaposlenih na dan 31.12.2024. je ukupno 155 djelatnika.

Na neodređeno vrijeme zaposleno je 106 djelatnika.

Na određeno vrijeme zaposleno je 49 djelatnika (od toga 26 pomoćnika za djecu s teškoćama u razvoju, 9 pomoćnih osoba za njegu, skrb i pratnju djece, 11 odgojitelja, 1 zdravstveni voditelj, 1 spremačica i 1 pedagog).

Od ukupno 155 djelatnika, 148 radi na puno radno vrijeme, a 7 djelatnika radi na nepuno radno vrijeme.

Samobor, 30.01.2025.

DJEČJI VRTIĆ GRIGOR VITEZ

Računovođa: Ravnateljica

Anita Mahović Josipa Milaković